ᱯᱷᱚᱡᱚᱞ ᱤᱞᱟᱦᱤ ᱪᱚᱣᱫᱷᱚᱨᱤ

ᱯᱷᱚᱡᱚᱞ ᱤᱞᱟᱦᱤ ᱪᱚᱣᱫᱷᱚᱨᱤ ᱫᱚ ᱢᱤᱫ ᱯᱟᱠᱤᱥᱛᱟᱱᱤ ᱨᱟᱡᱽᱱᱮᱛᱟ ᱟᱨ ᱯᱟᱠᱤᱥᱛᱟᱱ ᱨᱤᱱᱤᱡ ᱟᱭᱟᱨ ᱫᱤᱥᱚᱢ ᱜᱚᱢᱠᱮᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱑᱙᱗᱓ ᱨᱮ ᱥᱚᱢᱵᱤᱫᱷᱟᱱ ᱨᱮᱱᱟᱜ ᱟᱹᱨᱩᱯᱷᱮᱨᱟᱣ ᱛᱟᱭᱚᱢ ᱟᱭᱟᱨ ᱫᱤᱥᱚᱢ ᱜᱚᱢᱠᱮ ᱡᱩᱞᱯᱷᱤᱠᱚᱨ ᱚᱞᱤ ᱵᱷᱩᱴᱴᱳ ᱭᱤᱡ ᱟᱺᱜᱤᱵᱷᱟᱹᱨᱤᱭᱟᱹ ᱞᱮᱠᱟᱛᱮ ᱫᱤᱥᱚᱢ ᱜᱚᱢᱠᱮᱭ ᱛᱟᱦᱮᱸ ᱠᱟᱱᱟ ᱾ ᱑᱐᱗᱘ ᱨᱮ ᱢᱩᱦᱚᱢᱚᱫᱽ ᱡᱤᱞᱟ-ᱩᱞ ᱦᱚᱠ ᱨᱮ ᱢᱤᱞᱤᱴᱟᱨᱤ ᱠᱩᱯ ᱫᱷᱟᱹᱵᱤᱡ, ᱱᱚᱣᱟ ᱯᱚᱫᱽᱨᱮ ᱫᱩᱲᱩᱵ ᱮ ᱛᱟᱦᱮᱸ ᱮᱱᱟ ᱾ ᱱᱚᱣᱟ ᱥᱟᱶᱛᱮ ᱟᱡ ᱫᱚ ᱯᱟᱠᱤᱥᱛᱟᱱ ᱨᱤᱱᱤᱡ ᱠᱚᱣᱢᱤ ᱚᱥᱮᱢᱵᱚᱞᱤ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱟᱨ ᱩᱱᱤ ᱫᱚ ᱑᱕ ᱚᱜᱚᱥᱴ ᱑᱙᱗᱒ - ᱗ ᱚᱜᱚᱥᱴ ᱑᱙᱗᱓ ᱨᱮᱱᱟᱜ ᱛᱟᱞᱟᱨᱮ ᱯᱟᱠᱤᱥᱛᱟᱱ ᱨᱮ ᱠᱚᱣᱢᱤ ᱚᱥᱮᱢᱵᱚᱞᱤ ᱨᱮᱱᱤᱡ ᱯᱟᱨᱥᱮᱛ ᱞᱮᱠᱟᱛᱮᱭ ᱵᱟᱪᱷᱚᱱ ᱞᱮᱱᱟ ᱾ ᱯᱟᱠᱤᱥᱛᱟᱱ ᱨᱮ ᱠᱚᱣᱢᱤ ᱚᱥᱮᱢᱵᱚᱞᱤ ᱨᱮᱱᱟᱜ ᱯᱟᱨᱥᱮᱛ ᱟᱜ ᱢᱟᱹᱪᱤ ᱯᱟᱠᱤᱥᱛᱟᱱ ᱨᱮᱱᱟᱜ ᱥᱚᱢᱵᱤᱫᱷᱟᱱ ᱦᱚᱛᱮᱛᱮ ᱛᱷᱟᱯᱚᱱ ᱟᱠᱟᱱ ᱢᱤᱫ ᱥᱚᱢᱵᱤᱫᱷᱟᱹᱱᱤᱭᱟᱹ ᱯᱚᱫᱽ ᱠᱟᱱᱟ ᱾ ᱡᱟᱦᱟᱸᱭ ᱫᱚ ᱯᱟᱠᱤᱥᱛᱟᱱ ᱨᱮ ᱠᱚᱣᱢᱤ ᱚᱥᱮᱢᱵᱚᱞᱤ ᱨᱤᱱᱤᱡ ᱪᱮᱭᱟᱨᱢᱮᱱ ᱟᱨ ᱯᱟᱠᱤᱥᱛᱟᱱ ᱟᱥᱮᱢᱵᱽᱞᱤ ᱨᱤᱱᱤᱡ ᱵᱩᱱᱤᱭᱟᱹᱫᱤᱭᱟᱹᱭ ᱦᱩᱭ ᱠᱚᱜ-ᱟ ᱾ 

 ᱜᱤᱫᱽᱨᱟᱹ ᱚᱠᱛᱚ 

ᱯᱷᱚᱡᱚᱞ ᱤᱞᱟᱦᱤ ᱪᱚᱣᱫᱷᱚᱨᱤ ᱟᱜ ᱡᱟᱱᱟᱢ ᱫᱚ ᱑ ᱡᱟᱱᱩᱣᱟᱨᱤ ᱑᱙᱐᱔ ᱥᱟᱞᱮᱨᱮ ᱯᱚᱧᱡᱟᱵᱽ ᱴᱚᱴᱷᱟ ᱨᱮᱱᱟᱜ ᱠᱷᱟᱨᱤᱭᱟᱱ ᱵᱟᱡᱟᱨ ᱥᱩᱨ ᱢᱟᱨᱞᱟ ᱟᱹᱛᱩᱨᱮ ᱢᱤᱫ ᱱᱟᱯᱟᱭ ᱜᱩᱨᱡᱚᱨ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱚᱸᱰᱮ ᱟᱡᱟᱜ ᱥᱮᱪᱮᱫ ᱮ ᱟᱢᱮᱴ ᱠᱮᱫ ᱛᱟᱭᱚᱢ ᱪᱚᱣᱫᱷᱚᱨᱤ ᱑᱙᱒᱐ ᱨᱮ ᱧᱩᱛᱩᱢᱟᱱ ᱚᱞᱤᱜᱚᱰ ᱢᱩᱥᱞᱤᱢ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭ ᱥᱮᱞᱮᱫ ᱮᱱᱟ ᱾ ᱑᱙᱒᱔ ᱥᱟᱞᱮᱨᱮ ᱥᱤᱵᱤᱞ ᱠᱟᱱᱩᱱ ᱨᱮ ᱮᱞᱹᱮᱞᱹᱵᱤ ᱯᱟᱲᱦᱟᱣ ᱥᱟᱹᱛ ᱠᱮᱫ-ᱟ ᱾ ᱱᱤᱭᱟᱹ ᱴᱟᱭᱚᱢ ᱪᱚᱣᱫᱷᱚᱨᱤ ᱯᱚᱧᱡᱟᱵᱽ ᱮ ᱨᱩᱣᱟᱹᱲ ᱮᱱᱟ ᱾ ᱟᱨ ᱯᱚᱧᱡᱟᱵᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱯᱚᱥᱴ ᱜᱽᱨᱟᱡᱩᱣᱮᱴ ᱵᱤᱨᱫᱟᱹᱜᱟᱲ ᱨᱮ ᱠᱟᱱᱩᱱ ᱟᱨ ᱨᱟᱡᱽᱟᱹᱨᱤ ᱥᱟᱬᱮᱥ ᱨᱮ ᱫᱟᱣ ᱮ ᱦᱟᱛᱟᱣ ᱠᱮᱫ-ᱟ ᱾ ᱑᱙᱒᱕ ᱥᱟᱞᱮᱨᱮ ᱪᱚᱣᱫᱷᱚᱨᱤ ᱫᱚ ᱑᱙᱒᱕ ᱨᱮ ᱨᱟᱡᱽᱟᱹᱨᱤ ᱥᱟᱬᱮᱥ ᱨᱮ ᱮᱢᱹᱮᱹ ᱟᱨ ᱑᱙᱒᱗ ᱨᱮ ᱞᱳ ᱮᱱᱰ ᱡᱚᱥᱴᱤᱥ ᱨᱮ ᱮᱰᱵᱷᱟᱱᱥ ᱮᱞᱹᱮᱞᱹᱮᱢ ᱮ ᱟᱢᱮᱴ ᱠᱮᱫ-ᱟ ᱾

ᱟᱡᱟᱜ ᱥᱮᱪᱮᱫ ᱮ ᱥᱟᱹᱛ ᱠᱮᱫ ᱛᱟᱭᱚᱢ ᱪᱚᱣᱫᱷᱚᱨᱤ ᱫᱚ ᱞᱟᱦᱚᱨ ᱨᱮ ᱟᱡᱟᱜ ᱠᱟᱱᱩᱱ ᱯᱜᱚᱨᱢ ᱮ ᱛᱷᱟᱯᱚᱱ ᱠᱮᱫ-ᱟ ᱾ ᱥᱤᱵᱤᱞ ᱠᱟᱱᱩᱱ ᱟᱨ ᱯᱷᱩᱨᱜᱟᱹᱞ ᱨᱮᱱᱟᱜ ᱮ ᱩᱠᱤᱞᱟᱹᱛᱤ ᱠᱮᱫ-ᱟ ᱾ ᱟᱨ ᱜᱩᱡᱽᱨᱟᱛ ᱮ ᱨᱩᱣᱟᱹᱲ ᱮᱱᱟ ᱾ ᱟᱨ ᱱᱟᱜᱟᱨᱤᱭᱟᱹ ᱠᱟᱹᱱᱩᱱ ᱦᱮᱣᱟᱛ ᱮ ᱮᱛᱚᱦᱚᱵ ᱠᱮᱫ-ᱟ ᱾ ᱑᱙᱓᱐ ᱨᱮ ᱩᱱᱤ ᱫᱚ ᱨᱟᱡᱽᱟᱹᱨᱤ ᱨᱮ ᱜᱚᱨᱚᱡᱽ ᱮᱢ ᱮ ᱮᱛᱚᱦᱚᱵ ᱠᱮᱫ-ᱟ ᱾ ᱟᱨ ᱑᱙᱓᱐ ᱨᱮ ᱥᱤᱧᱚᱛᱤᱭᱟᱹ ᱫᱤᱥᱩᱣᱟᱹ ᱵᱟᱪᱷᱱᱟᱣ ᱨᱮ ᱜᱩᱡᱽᱨᱟᱛ ᱦᱚᱱᱚᱛ ᱵᱚᱰ ᱞᱟᱹᱜᱤᱫ ᱫᱟᱣ ᱮ ᱦᱟᱛᱟᱣ ᱠᱮᱫ-ᱟ ᱟᱨ ᱵᱤᱨᱩᱫᱷ ᱵᱟᱝ ᱥᱟᱢᱟᱝ ᱠᱟᱛᱮᱭ ᱵᱟᱪᱷᱚᱱ ᱞᱮᱱᱟ ᱾

 ᱥᱟ.ᱠᱷᱭᱟᱹᱛ